
I. 



A jog módszerének kérdését az ujabb időben igen 
kevesen bolygatják. A német jogászok rendszeres munkái- 
nak deductiv módszerét hazájukon kivül is még oly csal- 
hatatlanul helyesnek tekintik, hogy a módszer kérdésének 
felvetése nálunk, hol mindig csak a német tudomány után 
indulunk, még alig egyéb, mint pusztában elhangzó kiáltás. 
Nem először történik ugyan, hogy e kérdést előkelő tudós 
felveti, igy Zsögöd : « Fejezetek kötelmi jogunk köréből* 
czimü müve a magánjog módszerének uj utat jelöl, s ennek 
daczára a munkát e szempontból senki tanulmány tárgyává 
nem tette. Ugyancsak Zsögöd- Grosschmid : Magánjogi elő- 
adások czimü müve első füzetében kifejezetten is felvetette 
e kérdést, majd Schwarz Gusztáv a Jogi. Közi. 1902. évf. 
51. számában szólott egész általában s inkább közvetve 1 e 
kérdésről s ugyanő ugyané lapok 1903-iki évfolyamának 
47. számában. 

Ez előkelő oldalról történt kezdeményezés daczára a 
kérdéshez senki hozzá nem szólván, legyen szabad nékem 
erre vonatkozó szerény véleményemet annál is inkább elő- 
adnom, mivel a módszer kérdésén dől el a jogi szakoktatás 
egy jelentékeny részének, a magánjogi résznek sikeres sza- 
bályozása. 

A módszer kérdésének megoldása minden tudományban 
egyike a legnehezebbeknek, mert magának a módszer fel- 
tétlen helyességének a megállapítása lehetetlen. De a mód- 
szer abstract helyességének a megállapítása nem is szük- 
séges. A módszer az igazságra vezető ut, ahhoz, hogy ennek 

1 Azért közvetve, mert jóllehet a rendszer a módszertől függ, a 
helyes rendszer nem jelent mindig helyes módszert s a helyes módszer 
még kevésbbé helyes rendszert. 

az útnak helyességét eldönthessük, magát a czélt kell szem 
előtt tartani. A felvetett kérdésre való tekintettel csakis a 
tudományos módszer érdekel, mely alatt azon szellemi esz- 
közök összességét értjük, melyekkel ismereteinket szerezzük, 
rendezzük, szabatositjuk, vagyis tudományt alkotunk. 1 A mód- 
szernek tehát észszerűnek, következetesnek, állandónak s 
helyesnek kell lennie. 

Azon feladatánál fogva, hogy az ismeret szabatositására 
is szolgál, kell hogy az ismeretek ellenőrzésére is alkalmas 
legyen. 2 E feladata annál kisebb, minél egyszerűbb a szerzett 
ismeret, 3 de annál nagyobb, minél bonyolódottabb a tudo- 
mány, hol a ma még igaznak vélt tanítást holnap mint 
tévesét elvetjük: a módszer ellenőrző feladata a tudomány- 
nak alapja. Olyan e működés, mint mikor az épitő az anyagot 
beépítés előtt megvizsgálja s csak ha alkalmasnak találja, 
használja fel az építkezésre. 

Rendszerint igen sok módszerről beszélnek, tulajdon- 
képpen azonban csak kettő van: az inductiv és a deductiv 
módszer. Ezek létéről pedig nagyon könnyű meggyőződni, 
ha az emberi tudásgyüjtési módokat vizsgáljuk. 4 

Ismereteinket a körülöttünk történő események észlelése, 
vagy mások közlése utján szerezzük. 5 Az ismeretszerzés ter- 
mészetes módja a tapasztalat, ez bútorozza be a szellemet. 
A közlés utján szerzett ismeret az észleltekhez képest mindig 
halvány. 6 

A szerzett ismereteket egymással összevetjük, össze- 
hasonlítjuk s felfedezett hasonlóságuk alapján csoportosítjuk, 

1 Pulszky : A jog- s állambölcsészet alaptanai. 17. 1. — Eszter házy: 
A bölcseleti jogtudomány kézikönyve I. k. 39. 1. : « Módszer alatt azt a 
rendet értjük, melyet az észnek a maga működésében követnie kell, 
hogy az igazságot megismerhesse, tudományra szert tehessen. 

2 Pulszky : 17. 1. 

3 Bachtnann : Logik 27. s 267. 11. 
* Kant: Logik 96. §. 

5 Az oktatásban szintén e két módszert találjuk : az alsóbb fokon 
a rávezetést (észlelet), a felsőbb tanintézetekben a közlést, Schmid : 
Encyclopádie d. gesam. Erziehungs u. Unterrichtswesens II. k. 694. 1. 

6 Bármennyit olvastunk s hallottunk már Ausztráliáról, még sincs 
róla helyes fogalmunk. 

hogy emlékeinkben könnyebben elhelyezhessük s hogy e 
csoportokra vonatkozólag szabályokat vonhassunk le. Ez 
utóbbi észtevékenység már tudományos jellegű s annál inkább 
az, mely a jelenségeket is kutatja. E kutatást a vele czéljánál 
fogva összefüggő tevékenységgel az azonos jelenségekből sza- 
bályokra való következtetéssel együtt búvárkodásnak nevez- 
zük, melynek szintén a különlegesből az általánosra, a tüne- 
ményből a törvényre való következtetés a módszere. 1 Baco 
szerint: «In hac philosophia leges deducuntur ex phenomenis 
et redduntur generales per inductionem*. 

Kétségtelen, hogy az igy megállapított elvek a különös 
jelenségekre mindenesetre állanak. Hogy lehetőleg minél 
általánosabb körre legyenek érvényesek, a magunk észle- 
lését kiegészítjük a mások észleléseivel s ezeket is bele- 
állitván csoportjainkba, a levont elvek általánosabbak lehet- 
nek, mint az egyedül a magunk észlelése alapján levont 
elvek. 

Mások azonban nemcsak észleléseiket közlik velünk, 
hanem a maguk eszközölte észlelés alapján levont elveket 
is. Ez elveket a magunk tapasztalásain kell megvizsgálnunk 
s igy az ismeretszerzés másik módja az okoskodás másik 
módjához is vezet: a deductióhoz. A velünk közölt elvet 
alkalmazzuk ismereteink egy csoportjára s ha helyesnek 
találjuk, ismét általánosabb elv megállapítására használjuk 
fel, mig a legáltalánosabb elvvel szemben már csak az abból 
vont szűkebb elvekre gyakoroljuk az ellenőrzést. 2 

Látjuk tehát, hogy az inductio és deductio egymás mel- 
lett való használása azok természetéből folyik. Egymást foly- 
ton kiegészítik s különbözőségük csak személyszerü. 

Az az észtevékenység, mely az inductiv módszernél a 
szabályhoz, a deductivnál az egyes esetre vonatkozó szűkebb 
elvhez vezet : a következtetés. Ez észtevékenység természetesen 

1 Kant: U. o. 

2 Az inductiv módszer és a deductiv azonban egyaránt tökéletlen 
is. Ezt a legegyszerűbb esettel is be lehet bizonyitani. Minden ember 
halandó. E tételhez inductio utján is csak az által juthatunk, ha minden 
emberen bekövetkezett, — de a deductiv tétel feltétlen valóságáról szintén 
csak akkor győződhetünk meg, ha mindenkin bekövetkezett. 

csak azért lehetséges, mert Taine szerint a tényeket a szük- 
ségesség Idncza köti össze. 1 

A jelenségekből vonható következtetés az azonosságon 
kívül a hasonlóságból is vonható. Ezt teszik különösen a 
deductiv módszer egy alfaja, a mathetnatikai módszer s kisebb 
mértékben az inductio alfaja, a történeti módszer. 

Miután a mathematikai módszer a maga elveit a mathe- 
matikai fogalmakkal való összehasonlitás által akarja meg- 
állapítani, rendkívüli nehézségekre bukkan, mert a számok 
és eszményi fogalmak nem azonos természetűek, s ha ezen 
felül a számtani müveletekhez hasonló müveleteket kisért 
meg, még kevésbbé juthat helyes eredményre. Ez az oka 
annak, hogy e módszer mindez ideig nem számithat elisme- 
résre. 

A történeti módszer sok gondot fordít szintén a hason- 
lóságokra, hanem éppen ebben nagy előnye van az előbb 
emiitett módszer felett, nevezetesen, hogy a hasonlóságokat 
a viszonyokban keresi, melyekből a jogintézmények születnek. 

Ez a hasonlóság pedig talál az inductiv módszernél fel- 
használttal. Ezért és mert az inductiv módszernél a külö- 
nösről kell az általánosabb felé haladnunk, a történeti mód- 
szert, mely az egyszerűbb intézményeket vizsgálja, előbb meg- 
könnyíti az egyszerűbb viszonyok ismerete. 

Minden tudományban, de kivált a gyakorlati tudomá- 
nyokban két szellemi mozgás nyilvánul: az ismeretek foly- 
tonos kiterjesztése és folytonos összpontosítása. Az ismere- 
tek körének bővülésével bővül az összefüggések ismerete is. 
A tudomány megállapítja azokat az elemeket, melyekre egy 
bizonyos kör jelenségei visszavezethetők s ez elemek viszo- 
nyát egymáshoz. 2 

1 A következtetés Taine szerint az a müvelet, melylyel a jelen- 
ségeket csoportosítjuk s a csoportot a további következtetés czéljából 
azzal a ténynyel vagy jelenséggel helyettesitjük, mely amazok oka. Az 
így nyert tényt a többivel ismét csoportba helyezve, azok közös okát 
állapítjuk meg. Ezt addig folytatjuk, mig olyan tényre nem akadunk, 
mely a többi mindnek oka. Ezeket az okokat összefoglalva, az okok 
pyramisát nyerjük. 

2 Merkel : Über d. Verháltniss d. Rechtsphilosophie zur positiven 
Rechtswissenschaft (Grünhut : Zeitschrift : I. k. 6 1.) 

A jogintézmények kezdetleges alakjainak az azok alap- 
ját képezett kezdetleges viszonyokkal kapcsolatos megisme- 
rése a bonyolultabb viszonyok megértésére képesitenek. 
S mert sem a mai, sem a történeti általános viszonyokról 
nem lehet helyes fogalmunk, ha a részleteket nem ismerjük, 
kétségtelen, hogy az inductivitás a jogtörténelem tárgyalá- 
sánál is természetszerű módszer. 

Másrészről az inductiv módszer a történelem felölelése 
nélkül nem lehet teljes, mert a történelmi jelenségek az 
általános elvek képzéséhez éppen ugy részjelenséget szol- 
gáltatnak, mint a mai jelenségek egyes csoportjai. Az in- 
ductio végső czélja ugyanis csak az lehet, hogy a legáltalá- 
nosabb szabályokhoz eljussunk. Azonban nemcsak azokhoz, 
melyeket az életviszonyok abstrahálása folytán helyesekként 
megismerünk, hanem azokhoz, melyek a konkrét életviszo- 
nyok között helyesek, vagy legalábbis érvényesek. A téte- 
les jogra ható történeti hagyomány, az a nehézkesség, mely 
nemcsak a testek egymáshoz való viszonyában, hanem a 
szellemi életben is érvényesül, s mely sokszor akadálya a 
változásnak, kell hogy teljes kihatásában ismert legyen. 

Ezért a német jogi irodalomban történeti iskola néven 
ismert, sokszor történelemmel összekötött, de mindig deduc- 
tiv módszert nem is lehet helyesként elfogadni, 1 Sőt hatá- 
rozottan helytelenítenünk kell az ezen iskolából kikerült 
munkákat, melyek a jogintézmények történetét ugyan előre 
bocsátják, de e mellett az érvényes jogintézményeket deduc- 
tive tárgyalják. 2 

A joggal, de kivált a magánjoggal foglalkozónak min- 
dig indukálnia kell, hogy szabályait megtalálja, s annál in- 
kább meg kell ezt tennie ott, hol fogható, mindenki által 
feltétlenül elismert szabályok nincsenek. A kódexben össze- 
foglalt jogszabályok inductiv tárgyalásának sincs akadálya, 
ha a kódex a tudomány elveinek megfelelő rendszert kö- 

l J Magának ez iskola alapitójának Savtgny-nak müve : System d. 
heutigen Römischen Rechts is a deductiv módszert követi. 

2 Dernburg : Das Pfandrecht nach den Grundsátzen d. heutigen 
rom. Rechts. — Stobbe-Lehmann : Handbuch d; deutschen Privát - 
rechts, stb. 

vet, 1 csakhogy ez nagyon ritka esetben fog megtörténhetni. 2 
A legtöbb iró s előadó az oly jogot, mely törvényben van 
összefoglalva, deductive tárgyalja, még pedig akár commen- 
tárt adva, akár rendszer köpenyébe burkolva. Ez az oka an- 
nak, hogy a jogalkalmazás ma már mesterséggé lett, még 
pedig ugy a kodifikált jogok mint a magánjogé. A külömb- 
ség csak az, hogy a kodifikált jogoknál a gyakorlati jogász 
a törvényt és a felsőbirósági határozatoknak alkalmas Ítéle- 
tét, a magánjognál pedig csakis az utóbbit iparkodik találni. 
Ez az eredménye a helytelen tanításnak, s annak, hogy mi, 
akik büszkén valljuk magunkat jogásznemzetnek, nem vol- 
tunk képesek ez ideig nemcsak jogrendszert alkotni, hanem 
még arra sem, hogy az idegen átvett intézményeket a ma- 
gunk szükségletéhez idomítani tudtuk volna. 

Éppen ezért nagyon téves az a felfogás, hogy e kérdés 
nélkülöz minden gyakorlati szint, hogy minden gyakorlati 
előny nélkül szűkölködik. 3 Az általános elvek és tanok csak 
a jog minden körére kiterjedő vizsgálódás alapján fedezhetők 
fel, s érthetők meg. 4 Mert : « mentül általánosabb valamely sza- 
bály, annál elvontabb, színtelenebb is szükségképen ... a 
jogász előtt is nehezen érthető a müveit laikusnak pedig tel- 
jesen érthetetlen ». 5 Ez okból a magánjog anyagának miként 
való felépítése a legnehezebb kérdések egyike. 

Olyan ez a vita, mintha azt a kérdést akarnók eldönteni, 
hogy egy házat sohasem látott szerecsent a ház teljes fogal- 

1 Ennek ellenkezőjére nézve Fayer : A magyar büntetőjog kézi- 
könyve czimü müvében tesz kísérletet, amennyiben deductio utján jut a 
törvény rendelkezéséhez. 

2 V. ö. Schwarcz: i. ez. Jogt. KözL 1903. évf. 47. sz. 

3 Erre nézve nem akarok egyedül a jogtanitás nagy jelentőségű 
kérdésére hivatkozni, hanem arra, hogy helyes módszerrel mily sok téves 
elvi kijelentés maradna el, mely a konkrét esetre helyes ugyan, de már 
egy másikra nem az. Elég a bírósági határozatokra egész általában 
utalni. 

4 Stahl: i. m. II. kiad. I. k. XV. 1. — Trendé lenburg •: Natur- 
recht. 1. 1. — Pulszky : 17—30. 1. — Kuntz . Nemzetállam: XV. 1. — 
Eszter házy : 41. 1. 

5 A polgári törvénykönyv tervezetét szerkesztő bizottsági jegyzőkönyv 
I. f. 39- 1. 

mával mikép ismertessük meg. Felépítsünk előtte egy házat, 
vagy leromboljunk egyet ? ! Mert az bizonyos, hogy az alap, 
az összetétel módja, az anyag stb. ismerete nélkül a házról 
sem lehet kielégítő fogalmat adni. 

Ugy mint a szerecsen a házzal, ugy vagyunk a tudo- 
mánynyal is, csakhogy alig van olyan tudomány, melyhez 
teljesen szerecsenek volnánk, amely körülmény azonban a 
módszer eldöntésének kérdését semmiben se könnyiti. 

Az inductiv módszer megkövetelte történeti ismeret köz- 
lése vezeti be nálunk is a jogtanulót, egy irányban tehát a 
helyes elv érvényesül, csakhogy ez elv sincs helyesen foga- 
natosítva, annál kevésbbé van meg a folytatás. 



II. 



A magánjog tudománya gyakorlati tudomány. Ennél 
tehát nem lehet s nem is szabad eleve helyesekül elfogadni 
bizonyos tételeket, hanem minden tételt a tapasztalat szűrő- 
jén át kell szűrni. Nem is lehet tehát helyes az a módszer, 
mely a jogintézmény fogalmából indul ki, s ebből vezeti le 
azokat az elveket, melyekre szüksége van. Annál helytelenebb 
e módszer, mivel a jogintézményeknek nincsen minden két- 
ségen felül álló fogalma, 1 sem a tételes jog, de még kevésbbé 
a tudomány szerint. 

A jog az emberek testi és szellemi tulajdonának, másod- 
sorban külső, természeti tényezőknek szükségszerű következ- 
ménye. 2 A körülmények változta val a jog is változik, csak- 
hogy e változásra annyi tényező hat, hogy azokat mind nem 
ismerhetjük, és habár helyes az a felfogás, mely szerint hogyha 
talán ismernők is e tényezőket, annyira még sem juthatunk el 
ezek hatásainak kiszámításában, hogy azt mondhatnók, hogy 
ismervén a tényezőket, a valamely társadalomban egy bizonyos 
időszakban létező jogot is ismerjük. 3 De ezzel szemben mégis 



1 Schetn : Unsere Rechtsphilosophie u. Jurisprudenz i. 1. 

2 Pikler: 115. 1. 

3 Pikler : 116. 1. 

áll az, hogy egyes kezdetleges állapotok majdnem minden 
n'épnél egyenlő jogintézményekre vezetnek. 1 A jogra ható 
tényezők ismerete tehát okvetlenül nagyon közel vezet a 
létező joghoz, mert hiszen az életviszonyok és körülmények 
fejlesztik ki a jognak azt a részét, melyet szokásjognak ne- 
vezünk. Ami viszont összefügg azzal, hogy a jognak gyakor- 
lati czélját a legtöbb ember ugyanegy módon iparkodik el- 
érni. 2 De ha nem is jutunk a tényezők vizsgálatával induc- 
tive a tételes joghoz, ez nem ok arra, hogy az inductiót el- 
vessük, mert, mint Reiner mondja, a jog nem a positiv jog- 
szabályok foglalata s. ha féretesszük a positiv jogszabályok 
rendszerét, azzal a jogászi tudás összesége még nincs félre téve. 3 

Sőt a jogtudomány feladata nem is lehet egyedül az, 
hogy egyedül a tételes jogszabály megismeréséig vezessen, 
azon tul kell haladnia. A tudomány feladata a jogban is meg- 
találni az okok összefüggését, a logikát, ennek megsértését 
kimutatni s az ebből származható hiányokra rámutatni. E czél- 
ból azonban oly biztos alapon kell állania, melyet semmi 
sem ingathat meg, éppen ezért a deductiv módszer itt nem 
is elégithetne ki. 4 

Ezzel szemben nem érvényesíthető az a körülmény, hogy 
a jogban a szabály a törvény, vagy a tételes jog által adva 
van. Mert a jogtudománynak a szabályalkotásra is meg kell 
tanitania, s ezzel kapcsolatban a tételes jog birálatára. A jo- 
gásznak, ha jogszabályt alkalmaz, mindig újra s újra el kell 
végeznie azt az észtevékenséget, mely a jogszabály megalko- 

1 Sir Henry Maine : Village Communities in the Eastland West 
103 — 175., 213.ll. — Lánczy : A faluközösség eredete. (Magyar Igazság- 
ügy 1880. évf.) — Kókler: Über die Methode d. Rechtsvergleichung. 
(Grünhut : Zeitschrift XXVIII. k. 275. 1.) 

2 Jhering : Zweck im Recht 9. 1. 

3 Jogt. Közi. 1894. évf. 47- sz * A jogtörténelem és kutatás mód- 
szerei. 

* Gerland: Das Pfandrecht an eigener Sache (Grünhut: Zeitschrift 
XXV. k. 344. 1.) szerint egyedül a logika a biztos ellenőre a jogszabá- 
lyoknak. Habár a tételes megoldás, mely a logikába ütközik, még oly 
czélszerünek látszik is, ugy ez csak a megértés hiánya. Az egész* élet 
ok és okozatokból áll. Legfőbb törvénye tehát a logika. Az igazságos 
és logikus megegyez. 

tására vezetett. Aki ezt nem teszi, legfeljebb eltalálhatja az 
alkalmazandó szabályt, de ha ilyen nincs, a kérdéses esetet 
eldönteni képes soha sem lesz. Innen van a gyakorlati jogá- 
szok közt az a görcsös ragaszkodás egy-egy megtalált tételhez, 
eredjen az akár hazai, akár idegen törvényből. Legyen e 
szabály, akár élő jogé, akar rég elmúlt időké. 1 

Azt kell a jogásznak megértenie, hogy a jog él, fejlődik, 
halad, esetleg visszaesik, de mindig a körülmények és a vele 
élőknek a történelmi hagyomány által befolyásolt felfogásá- 
ból ered. Csak aki ezt megérti, fog letenni arról, hogy a fej- 
lődés ellen gátakat emeljen. 2 

A jog ezen fejlődése a törvények hozatala által fokoza- 
tossá, hogy ne mondjam lépcsőzetessé van téve. Ezért a jog- 
tudomány előtt mindig egy konkrét czélnak kell lebegnie, 
ez a fokozatok elérése. Kétségtelen, hogy ezt csak az alko- 
tott törvényekbe foglalt szabályoknak megértése által lehet 
elérni. 

Ha már most inductiv történelmi utón jutunk e szabá- 
lyokhoz, akkor kétségtelen, hogy azokat az olvasó, vagy 
tanuló feltétlenül megértette annyira, hogy szinte magának 
is irásba kell azokat foglalni tudni. Ez annál helyesebb, 
mivel azt mindenki elismeri, hogy az összes szabályokat meg- 
ismertetni ugy sem lehet. A jogtanitásnak nem a szabály- 
közlés a czélja, hanem annak a módnak az elsajátítása, hogyan 
jutunk a szabályokhoz, mert csak ez képesit azok alkalma- 
zására. 3 Erre annál is inkább szükség van, mert nincs, de 
nem is lehet sohasem oly törvény, mely minden esetre 
nézve foglaljon magában rendelkezést. 4 A mikor pedig tör- 
vényt alkalmazni kell, azt mindig az esetből kiindulva kell 
tenni. A gyakorlat is az inductióra utal tehát. 5 

1 Gierke: Deutsches Privatrecht (1895.) I. k. V. 1. — Ofnér: 
Rechtstheoretische Bemerkungen. (Grünhut : Zeitschrift XXVI. k. 3. 1.) 

2 Unger : System d. öst. alig. Privatr! I. k. (IV. kiad.) 211. 1. 
24. §. — V. ö. Beseler: System d. deutschen Privatr. 36. J. 

3 Schwarz : i. ez. — Zsögöd- Grosschmid : Mag. Előadások 2. f. 8. 1. 
* Se he in : 125. 1. — V. ö. Grósz : Entwurf einer Rechtswickelung 

(1873.) la. 1. 

5 Schütze : Die Stellung d. Rechtsphilosophie zur positiven Rechts- 
wissenschaft (Grünhut : Zeitschrift VI. k. 13. 1.) ellenkező véleményen van. 



Digitized by 



Google . 



Az inductiv módszernek ugyan mint Jhering mondja 
megvan az a nagy hátránya, hogy a kutató egy bizonyos 
pontra jutva hajlandó lesz megállapodni, s nem fog mindig 
elegendő széles tapasztalat alapján általános elveket megálla- 
pítani. Ebből azonban nem lehet arra következtetni, hogy a 
különös viszonyokból általános szabályokat fog levonni, 1 mert 
ez a veszély csak az egyes kutatóra forog fen. A. jogot 
pedig az élet alkotja meg s ez annyi tapasztalatot nyújt, 
hogy azokon a pontokon, melyek egy-egy szabály levonására 
már alkalmasak, s melyek az egyes kutatóra nézve olyanok, 
mint a holt pontok, éppen ugy átsegit, mint a gép lenditő 
kereke. Másrészről az általános elveket mégis csak igy le- 
het megállapítani, mert hiszen azok is csak inductio által 
keletkezhettek. 

Az inductio nagy előnye továbbá, hogy a magánjog egy 
nagy feladatát, a czélszerüséget kidomborítja. Minden magán- 
jogi szabálynak megvan a czélja s rendeltetése; hol lehetne 
ezt inkább kidomborítani , mint az inductiv tárgyalás közben ? 
A magánjog megértéséhez, mondja Schwarz,* nem kellenek 
a fogalmi schemák, melyeket a jogbölcsészek módján a ma- 
gánjogászok is kifejtettek, nem kell logikai kerekdedség sem, 
mert non ex regula tus summatur sed ex tűre quod est re- 
gula fiat* 

Mindezek daczára a deductio hasznát nem tagadjuk. 
Valamint a hegyre felkuszónak onnan le is kell tudnia jönni, 
ugy az elvek alkotásában részt vevőnek azokat alkalmaznia 
is kell tudni. E czélból azonban felesleges, hogy a joganyag- 
nak történeti inductivitás mellett történt letárgyalása után 
ugyanaz a szerző ugyanabban a munkában commentárt is 
adjon. Ennek éppen az volna az eredménye, hogy a könyvben 
nem tudnánk eligazodni. 

Ugy mint a mathematikában a számtani müveleteknek 



1 Mint Schwarz: Magánjogunk felépítése ez. értekezésében mondja. 

2 Uj irányok a magánjogban czimü nagybecsű értekezésében. 

3 Ha igy járunk el, akkor nem jutunk soha abba a helyzetbe, 
amelybe még Jhering is jutott (Passive Wirkungen d. Rechte. Gerber: 
Jahrbücher X. 404. 1.), hogy a saját maga által felállított elvre nézve 
be kellett ismernie, hogy az csak később s részletenkint ment át tudatába. 

más müveletekben meg van a próbája, ugy kell, hogy a 
jogi szakoktatás terén inductiv történeti alapon tartott elő- 
adásainknak a seminariumi gyakorlatok próbáját képezzék. 
Nem a jogi munkákban x kell tehát mindkét módszernek 
érvényesülnie, hanem egyedül a tanitásban. Az irodalmi 
munkák használhatóságát az egységes módszer s rendszer 
biztosítja, ha tehát egy műben két módszer, sőt két rendszer 
is érvényesül, ez használhatatlanná teszi azt. 

Azt, hogy az ifjúság a törvénykönyvet kézbe vegye, csak 
az által érhetjük el, ha erre kényszeritjük, de nem ugy, hogy 
erről a kézbevételről ismét csak a vizsgán szerzünk tudomást, 
hanem ha a törvénykönyvvel kezünkben a tanuló ifjúsággal 
együtt dolgozunk. Erre pedig csak a kötelező seminariumok 
alkalmasak. 

A hallgató csak ugy hallgathatja haszonnal az előadá- 
sokat, ha már előismeretekkel rendelkezik, 2 vagy ha az elő- 
adások inductiv módszer szerintiek s a hallgatót rávezetik 
arra, amit meg kell tanulnia. Az inductiv módszernek a 
deductiv felett éppen az az előnye, hogy nem a hallgató 
emlékező tehetségére, hanem annak gondolkozására épit. 

A jogtanuló s az olvasó e tekintetben egyformán Íté- 
lendő meg. De egészen más szempontból kell megítélni a 
gyakorlati jogászt, kinek gyakorlati használatára irt műben 
az inductio haszonnélkülinek nem mondható ugyan, aki ré- 
szére irt kézi könyvben azonban e módszer mégsem alkal- 
mazható, mert az ily olvasónak nincs meg az a türelme, 
amit a rávezetés igényel. Aki tehát egyes körülményeket 
ismervén átugorja azokat s igy a fonalat elveszti. 

A gyakorlat igényeinek kielégítésére tehát mindaddig, 
mig törvényeink a megszokást, s nem a logikai szükség- 
szerűséget tartják szem előtt, mindig más módszerű s igy 
természetesen más rendszerű müvek szükségesek. Ennek oka 
azonban a tényleges viszonyokban keresendő. A törvények 
egyes részeit a gyakorlati jogász jól ismeri, csak egyes szaka- 

1 Mint ezt Schwarz : Rendszer és kommentár czimü {Jogt. KozL 
1903. 47. sz.) czikkében ajánlja. 

2 Csorba Ferencz : Jogi oktatásunk javításáról. (Budapesti Szemle 
1896. évf.) 

szók, vagy rendelkezésekre nézve kivan felvilágosítást, ezt 
pedig, miután a törvény rendszerét ismeri, a commentárban 
könnyebben meg tudja találni. Hogy ismét hasonlattal éljünk, 
olyan itt, mint a hegyre felkuszottt, aki nem tudja magát 
kellően tájékozni, de aki egy kis útbaigazítás után a legbizto- 
sabban le tud ismét jönni. 

III. 

Nekünk magyaroknak a külföldön illetve német földön 
általánossá lett deductiv módszert elfogadni, illetve továbbra 
is követnünk, magyar nemzeti szempontból sem szabad. Ma 
már oda jutottunk, hogy alig van jogintézményünk, melynek 
történeti fejlődését egész napjainkig ki lehetne mutatni. Mind- 
egyiknél a hazai történelmen végig jőve egyszerre egy nagy 
szakadék elé jutunk, melynek nincs sehol áthidalása a jelen- 
hez, az érvényes joghoz. 

Bármily furcsának hangzik, mégis kimondom, hogy 
ebben nagy szerepet játszik a deductiv módszer, mely csak 
általános elveket ismer, s ez elveket legtöbbször kölcsön kéri. 
Nem vigasz e tekintetben, hogy ez a kölcsönzés minden nép 
történetében feltaláható, a német népnél is, mely az újkor 
elején fordult a római joghoz s ennek intézményeit átültette. 
Nem vigasz a német példa, mert a német népnek hatatalmas 
nemzeti sajátságainál fogva sikerült a jogtudósok rá erősza- 
kolta jogelvek daczára is nemzeti alapon jogát tovább fejlesz- 
teni. Ez nekünk sohasem sikerülhet, mert népünk nem ren- 
delkezik azzal a jogi műveltséggel, melyet az olyan intézmé- 
nyeknek, mint pl. a telekkönyvnek lépésről-lépésre való ki- 
fejlesztése a népbe okvetlen belenevel. 

Magyar államiságunk fentartásának egyik leghatalma- 
sabb eszköze, a két századig tartott széthúzás után a jognak 
az egysége, melyet örök dicsőséget érdemlő nagy WeröSczynlz 
Hármaskönyve biztosított. A szomorú idők e fényes tanúsága 
legalább annyira kell, hogy tanítson, hogy magánjogunknak 
azon intézményeit, melyeknek a nép felfogásában meg van a 
gyökere, tovább fejleszszük, s elveszni ne hagyjuk. 

De erre nem elegendő most már a régi jogintézmények 

történelmi aiapon való fejlesztése; ma már a fejlődés ezen 
nagy megszakadása után legalább a joggal foglalkozókkal 
kell megértetni a történelmi fejlődés szükségét. A magán- 
jogi intézmények egységességének s történelmi alapon való 
fejlődésének nagyobb a jelentősége a közjogi intézményeknél 
is, mert a magánjog intézményeit folyton igénybe vesszük, 
azokkal nap-nap mellett élünk, a közjogi intézmények hatása 
általánosabb ugyan, de sokkal csekélyebb. 

Az életviszonyoknak is, az életczéloknak, az emberek 
természetének is van oly jellege, melyet nemzetinek szoktunk 
nevezni, s mindezeknek a jogintézmények fejlesztésében még 
sem tulajdonítottunk jelentőséget. Nem csak forgalmi jogintéz- 
ményeink, hanem az ingatlanokkal összefüggők is nemzet- 
köziek, vagy jobban mondva jellegnélküliek, idegenek. 

Ezért a jogfejlődés alapjára kell visszatérnünk a tárgya- 
lási módnál ugy, mint a törvények készítésénél is. Az a 
körülmény, hogy « napjaink törvényei modern nyelven, köny- 
nyen és biztosan megállapítható szövegezéssel szólnak hoz- 
zánk, saját körünk életviszonyait szabályozzák, saját korunk 
jogeszméit valósítják meg», s hogy «e törvények mind gyor- 
sabban váltják fel egymást *,» nem szolgálhat okul arra, 
hogy az inductiv módszert mellőzzük, mert a jogtárgyalás 
czélja a viszonyokon épülő, ezeknek megfelelő jogot megismer- 
tetni, ha kell a tételes jog bírálata közben. A jogtanitás 
czélja a jogszabályokban előállott változás külső, de külö- 
nösen belső okaira is rámutatni. Ha jogi munkáink ezt a 
feladatot kellően teljesíteni fogják, akkor válik jogunk igazán 
nemzetivé. Azért minden tudományos munkának a jogintéz- 
mények nemzeti fejlődését is be kell mutatnia, s minden 
jogintézmény tárgyalásánál sajátos, a többi nemzettel eltérő 
műveltségi, gazdasági viszonyainkra is tekintettel kell lenni. 
Ez egyúttal az oka annak is, hogy az általános tudományos 
elvek alapján helyesnek vallott inductiv történeti módszert 
hazai jogviszonyainkra való tekintettel különösen követendő- 
nek valljuk. 

A jogintézmények múltjának ismerete megtanít a mult- 

1 Schwarz: Rendszer és kommentár. {Jogt. Közi. 1902. 51. sz.) 

nak tiszteletére, amire oly nagy sziíkséjgünk^ van; Hiszen az" 
élő jogintézmények hatásai nem múlhatnak e!'máról holnapra, 
pusztán azért, mert a 1 törvényhozó uj szabályt -alkot. Annák 
hatása érezhető lesz* továbra is, ez a hatás á< történelmi ha- 
gyomány, a történelem' tekintélye. Ezért tehát r nem tekint-, 
he tjük divatnak a ímódsfer's az ennek megfelelő rendszer 
kérdését, hanem : rugyí tudományos, »nfiní nemzeti, gyakorlati 
szempontból a leglényegesebb kérdések egyikének. 

